Skladno ti te narav mila
Skladno ti te narav mila,
   o ljubljena ma diklice,
   sviem priličnu satvorila
   cvietku liepom od ružice !

Kraljica je ona od cvietja,
   ti si kruna svieh gospoja ;
   na je ures od prolietja,
   prolietje je mlados' tvoja.

Pod veseliem rumenilom
   ona ljute drače krije,
   pod prilikom ti primilom
   srce od lava, ćud od zmije.

Nju vietrici tisi i blazi
   i podzorne rose goje,
   tebe moji vrući uzdasi,
   jaoh, i grozne suze moje.

Danu dzora nju otvori,
   a večer je pak povene,
   tva je liepos' liepa o dzori
   a k večeru liepša zene.

Ivan Bunić Vučić

Pjesme (Bunić Vučić)

sr:Skladno ti te narav mila